1. ΝΟΜΟΘΕΤ. ΔΙΑΤΑΓΜΑ υπ’ αριθ. 3635 της 16/16 Νοεμ. 1956 (ΦΕΚ Α΄ 281) Περί αναγνωρίσεως ως ισοτίμων προς δημόσια Ιδιωτικών Σχολείων Στοιχειώδους Εκπαιδεύσεως δια βαρηκόους ή κωφούς μαθητάς, καθορισμού του προγράμματος μαθημάτων τούτων και Κρατικής ενισχύσεώς των. Άρθρ.1.-Το εν Ελληνικώ Αθηνών ιδρυμένον ιδιωτικόν σχολείον «Πρότυπον Ειδικόν Εκπαιδευτήριον» περιλαμβάνον νηπιαγωγείον και Δημοτικόν σχολείον δια βαρήκοα και κωφά παιδιά αναγνωρίζεται ως ισότιμον προς τα δημόσια νηπιαγωγεία και δημοτικά σχολεία, οι δε παρεχόμενοι υπ’ αυτού τίτλοι σπουδών έχουσι την αυτήν ισχύν με τους αντιστοίχους τίτλους σπουδών τους παρεχομένους υπό των δημοσίων δημοτικών σχολείων. Άρθρ.2.-Επιτρέπεται δια Β. Δ/των εκδιδομένων προτάσει του επί της Εθνικής Παιδείας και Θρησκευμάτων Υπουργού μετά πρότασιν του Κεντρικού Διοικητικού και Γνωμοδοτικού Συμβουλίου Εκπαιδεύσεως να αναγνωρίζωνται ως ισότιμα προς δημόσια νηπιαγωγεία και δημοτικά σχολεία και έτερα ιδιωτικά νηπιαγωγεία και δημοτικά σχολεία δια κωφά ή βαρήκοα παιδιά νομίμως ιδρυμένα ή ιδρυόμενα παρ’ ιδιωτών ή νομικών προσώπων δημοσίου ή ιδιωτικού δικαίου Άρθρ.3.-Τα νηπιαγωγεία και δημοτικά σχολεια δια βαρήκοα ή κωφά παιδιά περί ων τα άρθρ. 1 και 2 του παρόντος Ν. Δ/τος υποχρεούνται να παρέχουν την εν τοις αντιστοίχοις δημοσίοις σχολείοις διδασκομένην ύλην μαθημάτων, ως ιδιότυπα όμως σχολεία δια του εσωτερικού κανονισμού των, εγκρινομένου υπό του Κ.Δ.Γ.Σ.Ε. ρυθμίζουν το διδακτικόν και παιδαγωγικόν αυτών πρόγραμμα κατά παρέκκλισιν του προγράμματος των δια κανονικούς μαθητάς δημοτικών σχολειων συμφώνως προς τας διεθνώς παραδεδεγμένας διδακτικάς και παιδαγωγικάς μεθόδους. Άρθρ.4.-Εις τα κατά τας διατάξεις του παρόντος Ν. Δ/τος αναγνωριζόμενα ως ισότιμα προς δημόσια δημοτικά σχολεία Ιδιωτικά Δημοτικά σχολεία δια κωφά ή βαρήκοα παιδιά επιτρέπεται να παρέχηται οικονομική ενίσχυσις καθοριζομένη υπό του Υπουργού Εθνικής Παιδείας και Θρησκευμάτων, εγγραφομένης σχετικής προβλέψεως δαπάνης εις τον Ειδικόν προϋπολογισμόν του Υπουργείου Εθνικής Παιδείας και Θρησκευμάτων εις βάρος του εσόδου του Ν.Δ. 3558/1956 «περί Ενοποιήσεως των υπό των διατάξεων του Α.Ν. 1556/1950 και του Β.Δ. 2663/1953 προβλεπομένων τελών» και εντός των περιθωρίων του υπό του Ν. Δ/τος τούτου καθοριζομένου ποσοστού. Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 